Ang asawa (mula sa Sanskrito: स्वामी [svāmī]) ay ang walang-kasariang katawagan para sa esposo o asawang lalaki o kaya para sa esposa o asawang babae. Ngunit maaari ring tumukoy sa isang kasama o kinakasama sa buhay. Iba pang taguri sa asawa ang pagiging kabiyak, maybahay (kung babae), ina ng mga bata, ginang (ng tahanan), misis (ng mister), lakay (kung lalaki), bana (kapag lalaki), ama ng mga bata, mister (ng misis).